Diari Oficial de la Generalitat Valenciana


Sumari del DOGV 7604, del 31-08-2015 (2015/7234)

DECRET 129/2015, de 28 d'agost, del Consell, sobre mesures per a pal·liar els danys produïts per les pluges torrencials ocorregudes el dia 22 d'agost de 2015 en els municipis de la província de València d'Ademuz, Casas Altas, Casas Bajas, Castielfabib, Puebla de San Miguel, Torrebaja i Vallanca.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7604

Data del DOGV
:   31-08-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7234


Data del document
:   28-08-2015

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Ademuz
    * Torrebaja
    * Casas Altas
    * Puebla de San Miguel
    * Casas Bajas
    * Castielfabib
    * Vallanca
    * ajuda pública

DECRET 129/2015, de 28 d'agost, del Consell, sobre mesures per a pal·liar els danys produïts per les pluges torrencials ocorregudes el dia 22 d'agost de 2015 en els municipis de la província de València d'Ademuz, Casas Altas, Casas Bajas, Castielfabib, Puebla de San Miguel, Torrebaja i Vallanca. [2015/7234]  
En la vesprada del passat dia 22 d'agost de 2015 es va produir en la comarca valenciana del Racó d'Ademuz un fenomen tempestuós d'inusitada intensitat, amb registres acumulats en quatre hores superiors als 30 litres per metre quadrat. Estes pluges van produir important danys a cultius i a béns de titularitat pública, en especial a les infraestructures de reg agrícola i a la xarxa de camins agrícoles i forestals.  
  
Per tot això, i en virtut del que disposa l'article 33.2 de la Llei 5/1983, de 30 de desembre, de la Generalitat, del Consell, a proposta del president de la Generalitat i amb la deliberació prèvia del Consell, en la reunió del dia 28 d'agost de 2015,  
  
  
DECRETE  
  
Article 1. Coordinació  
D'acord amb el que disposa l'article 12 de la Llei 13/2010, de 23 de novembre, de la Generalitat, de protecció civil i gestió d'emergències, i de conformitat amb la Resolució de 31 de juliol de 2015, del president de la Generalitat, per la qual delega determinades atribucions en distints òrgans de la Presidència de la Generalitat, correspon al director general de l'Agència de Seguretat i Resposta a les Emergències coordinar totes les actuacions de la Generalitat amb altres administracions públiques, i dels diferents departaments del Consell, en relació amb els treballs de rehabilitació i tornada a la normalitat de totes les zones que s'han vist afectades com a conseqüència de les pluges de gran intensitat a què es refereix aquest decret.  
  
  
Article 2. Autorització  
Una vegada efectuades les valoracions dels danys produïts per les pluges a què es refereix el present decret, i determinats els departaments del Consell competents per raó de la matèria, les actuacions es finançaran a càrrec del Fons de Contingència previst en l'article 43 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i prèvies les modificacions pressupostàries previstes en l'article 9 de la Llei 8/2014, de 26 de desembre, de Pressupostos de la Generalitat per a l'exercici 2015, fins a un import màxim d'1.500.000 euros, per a realitzar els treballs de rehabilitació en les zones afectades com a conseqüència de les pluges torrencials ocorregudes el dia 22 d'agost de 2015 en els municipis de la província de València d'Ademuz, Casas Altas, Casas Bajas, Castielfabib, Puebla de San Miguel, Torrebaja i Vallanca, amb especial atenció a les infraestructures de reg agrícola i a la xarxa de camins agrícoles i forestals.  
  
  
DISPOSICIONS ADDICIONALS  
  
Primera. Execució per empreses públiques  
Les mesures previstes en aquest decret podran realitzar-se per mitjà d'encàrrec de gestió a les empreses públiques dependents de l'administració pública, i es regiran, si és el cas, per allò que s'ha disposat per a les obres d'emergència en la legislació aplicable als contractes de les administracions públiques quan així concórreguen.  
  
Segona. Facultats d'execució  
S'autoritza els titulars de les conselleries competents per raó de la matèria per a l'execució d'allò que estableix aquest decret.  
  
  
DISPOSICIÓ FINAL  
  
Única. Efectes  
El present decret produirà efectes l'endemà de la seua publicació en el Diari Oficial de la Comunitat Valenciana.  
  
València, 28 d'agost de 2015  
  
El president de la Generalitat,  
XIMO PUIG I FERRER